রানাঘাটে তৃণমূল মহিলা কংগ্রেসের কর্মী সম্মেলনে চন্দ্রিমা ভট্টাচার্য

রানাঘাট: বৃহস্পতিবার দুপুরে নদিয়ার (Nadia) দক্ষিণ রানাঘাট (South Ranaghat) সাংগঠনিক জেলা তৃণমূল মহিলা কংগ্রেসের (Trinamool Mahila Congress) উদ্যোগে এক গুরুত্বপূর্ণ কর্মী সম্মেলনের আয়োজন করা হয় রানাঘাট নজরুল মঞ্চে। উপস্থিত ছিলেন প্রদেশ তৃণমূল মহিলা কংগ্রেসের সভানেত্রী ও রাজ্যের মন্ত্রী শ্রীমতি চন্দ্রিমা ভট্টাচার্য, যিনি এদিনের প্রধান বক্তা ছিলেন (District News)।

দলীয় সূত্রে জানা গেছে, এই কর্মী সম্মেলনকে কেন্দ্র করে গত কয়েকদিন ধরেই একাধিক প্রস্তুতি সভা অনুষ্ঠিত হয়েছিল। সম্মেলনের মূল উদ্দেশ্য ছিল সংগঠনকে আরও শক্তিশালী করা, আগামী রাজনৈতিক কর্মসূচি নিয়ে আলোচনা করা এবং মহিলাদের সক্রিয় অংশগ্রহণ বৃদ্ধি করা।

আরও পড়ুন: বোনের দেহ মাটিতে পুঁতে রাখার অভিযোগ সুন্দরবনে, গ্রেফতার স্বামী-শ্বশুর

নদিয়া দক্ষিণ রানাঘাট সাংগঠনিক জেলার বিভিন্ন প্রান্ত থেকে শতাধিক মহিলা কর্মী ও সমর্থক উপস্থিত ছিলেন এদিনের সভায়। কর্মসূচিতে ছিল সংগঠনের সাফল্য তুলে ধরা, ভবিষ্যতের দিকনির্দেশ এবং নতুন সদস্য সংগ্রহের পরিকল্পনা। চন্দ্রিমা ভট্টাচার্য জানান, “আজ আমাদের ২৩তম সভা অনুষ্ঠিত হচ্ছে রানাঘাটে। রাজ্যে মোট ৩৫টি সাংগঠনিক জেলা রয়েছে, এবং আমরা আগামী ৯ তারিখের মধ্যে সমস্ত কর্মীসভা সম্পন্ন করব। এই কর্মীসভাগুলির মাধ্যমে আমরা সংগঠনের সমন্বয় ও ঐক্য আরও দৃঢ় করতে চাই। আমাদের স্লোগান— *‘মহিলাদের শক্তির মূল, দিদির তৈরি তৃণমূল।’* এই বার্তাই আমরা প্রত্যন্ত গ্রাম পর্যন্ত পৌঁছে দিতে চাই।”

সম্মেলন শেষে উপস্থিত কর্মীদের মধ্যে উৎসাহ-উদ্দীপনা লক্ষ্য করা যায়। তৃণমূল মহিলা কংগ্রেস নেতৃত্বের দাবি, এই ধরনের কর্মসূচির মাধ্যমেই আগামী দিনে সংগঠন আরও শক্ত ভিতের উপর দাঁড়াবে